OpenLLM-France/wikimedia huggingface dataset:
# Pèsol silvestre

El pèsol silvestre o pèsol bord (Lathyrus latifolius) és una espècie de planta amb flors del gènere Lathyrus dins la família de les fabàcies (Fabaceae). És nativa d'Europa i del nord-oest d'Àfrica i introduïda a d'altres continents. Autòctona als Països Catalans, a les Balears només es troba a la Serra de Tramuntana de Mallorca. Es fa servir en jardineria tot i que no fa tanta olor com el pèsol d'olor Lathyrus odoratus, de vegades és considerada una mala herba.
Addicionalment pot rebre els noms de fesol del Toro, fesols bords, guixes bordes, llapissots, pesolera borda, pesolera de camp i veçots.

## Descripció

Herba enfiladissa robusta glabrescent d'1 a 3 m de llarg. La tija i els pecíols tenen ales el circell està ramificat. Les flors es presenten en raïms de 3 a 15 flors de color rosa les flors fan de 15 a 30 mm. Floreixen de maig a setembre. El fruit és un llegum de 5 a 11 x 0,6 a 1 cm de llarg amb de 10 a 15 llavors. Habita en boscos clars i bardisses, des de 0 a 1500 m d'altitud. Presenta dues varietats: var. latifolius amb folíols lanceolats o linears lanceolats d'1 a 5 cm d'amplada (present també a Mallorca) i var. ensifolius amb folíols de 0,3 a 1 cm d'amplada.

## Referències

* 1 2 «Lathyrus latifolius». Noms de plantes. Corpus de fitonímia catalana. TERMCAT, Centre de Terminologia. [Consulta: 24 juny 2024].
* ↑ «Lathyrus latifolius L.» (en anglès). Plants of the World Online. Royal Botanic Gardens. Kew. [Consulta: 24 juny 2024].
* ↑ Bolòs, Oriol; Vigo, Josep. Flora dels Països Catalans. Ed. Barcino. Barcelona, 1984. ISBN 9788472265974.

## Enllaços externs

* Galeria fotogràfica
* Jepson Manual Treatment
# Placa de l'escull de Balmoral

La placa de l'Escull de Balmoral és una microplaca tectònica de la litosfera de la Terra. La seva superfície és de 0,00481 estereoradiants. Normalment està associada amb la placa del Pacífic.
Es troba a l'oceà Pacífic occidental, del qual n'ocupa una petita part.
La placa de l'Escull de Balmoral està en contacte amb les plaques de les Noves Hèbrides,de l'Escull de Conway i australiana.
El desplaçament de la placa de l'Escull de Balmoral es produeix a una velocitat de 0,20° per milió d'anys en un pol d'Euler situat a 45°90' de latitud nord i 111°00' de longitud oest (referència: placa del Pacífic).
La placa de l'Escull de Balmoral pren el seu nom d'un atol de corall ubicat al nord-oest de les illes Fiji.

## Referències

* (anglès) Peter Bird, Un model digital actualitzat dels límits de plaques,Geoquímica Geofísica Geosystems, 2003 PDF
# Poppy Lee Friar

Poppy Lee Friar (Southwark, 16 d'abril de 1995) és una actriu anglesa. Ha protagonitzat diverses sèries de televisió com a Missy Booth al drama de Channel 4 Ackley Bridge, Lydia a la sèrie de BBC Three In My Skin i Eve a la sèrie de ciència-ficció de CBBC Eve. També ha aparegut en diverses pel·lícules, com ara Vida i mort en un magatzem, i produccions teatrals.

## Referències

* ↑ «Who are they?». , 11-10-2006 [Consulta: 29 octubre 2018].
* ↑ «Meet the cast of Channel 4 school drama Ackley Bridge» (en anglès). [Consulta: 21 abril 2020].
* ↑ Palmer «How did Missy die in Ackley Bridge? What happened to Poppy Lee Friar as Missy?». , 23-04-2021 [Consulta: 30 juliol 2021].
* ↑ «In My Skin - BBC3 Comedy Drama» (en anglès). British Comedy Guide, 19-06-2018. Arxivat de l'original el 8 juny 2019. [Consulta: 13 novembre 2019].
* ↑ «BBC - BBC Three and BBC Wales confirm brand new comedy series In My Skin - Media Centre». BBC, 16-05-2019. Arxivat de l'original el 29 març 2020. [Consulta: 13 novembre 2019].
* ↑ «Who is Poppy Lee Friar? Torvill & Dean star's age, height, career and more facts» (en anglès). Smooth, 07-12-2018. Arxivat de l'original el 4 febrer 2019. [Consulta: 3 febrer 2019].
* ↑ Call, Curtain. «Poppy Lee Friar Theatre Profile | Curtain Call». www.curtaincallonline.com. Arxivat de l'original el 24 agost 2019. [Consulta: 27 agost 2019].
* ↑ «Full Casting Announced For The West End Première Of Harper Lee's To Kill A Mockingbird». To Kill a Mockingbird, 07-01-2022.
# Mont Amukta

El mont Amukta (en anglès Mount Amukta) és un estratovolcà que forma la major part de l'illa Amukta (en aleutià Amuux̂tax̂), una petita illa gairebé circular, la més occidental de les illes Four Mountains, un subgrup de les Illes Aleutianes d'Alaska, Estats Units. El con, d'uns 5,8 quilòmetres de diàmetre a la base, és coronat per un cràter de 400 metres d'ample. No hi ha aigües termals ni fumaroles a Amukta.

## Activitat volcànica

La informació sobre l'activitat volcànica en temps històrics és més aviat escassa. Es tenen registres d'erupcions entre juny de 1786 i 1791, i novament el 1876. El 13 de febrer de 1963 hi hagué una erupció a partir del cràter central, en què un flux de lava arribà fins a mar. El 1987 i 1997 hi tornà a haver activitat eruptiva.

## Referències

* ↑ Bergsland, K. Aleut Dictionary. Fairbanks: Alaska Native Language Center, 1994.
* ↑ «Global Volcanism Program». Arxivat de l'original el 2020-11-14. [Consulta: 28 setembre 2014].
* ↑ «Alaska Volcano Observatory». Arxivat de l'original el 2010-05-21. [Consulta: 28 setembre 2014].
# Nová Kelča

Nová Kelča és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1404.
# Offset

* Aquest article tracta sobre el concepte informàtic. Si cerqueu el sistema d'impressió litogràfica, vegeu «òfset».
En informàtica, un offset dins d'un array o una altra estructura de dades és un enter que indica la distància (desplaçament) des de l'inici de l'objecte fins a un punt o element donat, sovint dins del mateix objecte. El concepte de distància és només vàlid si tots els elements de l'objecte són de la mateixa mida (típicament dades en bytes o paraules).
En enginyeria informàtica i programació de baix nivell (com el llenguatge assemblador), un offset normalment indica el nombre de posicions de memòria sumades a una adreça base per aconseguir una adreça absoluta específica. Amb aquest significat (que és l'original) d′offset, solament s'usa la unitat bàsica d'adreçament, normalment el byte de 8 bits, per especificar la grandària de l’offset. En aquest context es pot dir, de vegades, adreça relativa.
# Sent Ginièis de Varençal

Sent Ginièis de Varençal (en francès Saint-Geniès-de-Varensal) és un municipi occità del Llenguadoc, de la regió d'Occitània, al departament de l'Erau.

## Referències

* ↑ Topònims occitans de l'Erau
# Pèsol d'Angola

El pèsol d'Angola (Cajanus cajan) és una planta tropical perenne o cultivada com a anual, comestible dins la família de les fabàcies.

## Cultiu

Fa com a mínim uns 3.000 anys que es va cultivar per primera vegada aquesta planta. El seu centre d'origen probablement es troba a l'Àsia d'on va ser portat a l'Àfrica oriental i per part dels esclaus a Amèrica. Actualment el pèsol d'Angola es cultiva àmpliament en les zones tropicals i subtropicals de tot el món
Es pot conrear en secà en zones tropicals semiàrides. Les principals zones productores són el subcontinent indi, l'Àfrica oriental i Amèrica central. Es cultiva com conreu únic o amb cultiu associat amb cereals com sorgo, Pennisetium glaucum o blat de moro o amb altres lleguminoses com són els cacauets. Com altres fabàcies, el pèsol d'Angola enriqueix els sòls per la fixació del nitrogen.
Es cultiva molt en terres marginals com a recurs en agricultors pobres. Tradicionalment era un cultiu de llarga durada (de 5 a 11 mesos) però recentment s'han desenvolupat varietats de cicle molt més curt (3 mesos). Els rendiments són baixos, uns 700 kg/ha de llavors però la recerca científica i la cura en el conreu tracta d'augmentar-ho.
És una espècie molt resistent a la secada i pot créixer en zones a partir d'una pluviometria anual de 650 litres.
La producció mundial s'estima que és de 46,000 km². El 82% del total es cultiva a l'Índia.

## Ús

Es fa servir d'aliment humà (llavors seques, farina o llavor verda) i com a farratge i adob verd. Té un alt contingut de proteïna i els aminoàcids importants metionina, lisina, i triptòfan. Combinada amb cereals és un equilibrat aliment per als humans. Se'n fan germinar els brots i així és més digerible.
Moro de guandules és un aliment tradicional de la República Dominicana fet amb llavors de pèsol d'Angola i arròs. També a Puerto Rico es fa arroz con gandules.
A Tailàndia, el pèsol d'Angola es fa servir per alimentar les cotxinilles que produeixen la laca.

## Patògens

* Phytophthora cajani

## Referències

* ↑ https://www.termcat.cat/ca/cercaterm/fitxa/MjkxNjUzMQ%3D%3D
* ↑ "Nutrition Facts and Analysis for Pigeon peas (red gram), mature seeds, raw"
* ↑ "Effect of Sprouting on invitro digestibility of some locally consumed leguminous seeds". Journal of Applied Sciences and Environmental Management. Vol. 10, Num. 3, 2006, pp. 55-58

## Enllaços externs

* Crop Wild Relatives Gap Analysis Portal Arxivat 2012-02-18 a Wayback Machine. reliable information source on where and what to conserve ex-situ, regarding Cajanus genepool
* (http://fcit.usf.edu/florida/docs/v/veg.htm)
# President de Nauru

El President de Nauru és el cap d'estat i cap de govern d'aquest país. El president és a més membre del parlament.
| # | Nom (Naixement–Decès) | Inici | Fi | Partit |
| 1 | Hammer DeRoburt (1922–1992) | 31 de gener de 1968 | 22 de desembre de 1976 | independent |
| 2 | Bernard Dowiyogo (1946–2003) | 22 de desembre de 1976 | 19 d'abril de 1978 | Nauru Party |
| 3 | Lagumot Harris (1938–1999) | 19 d'abril de 1978 | 15 de maig de 1978 | independent |
| 4 | Hammer DeRoburt (1922–1992) | 15 de maig de 1978 | 17 de setembre de 1986 | independent |
| 5 | Kennan Adeang (1942–2011) | 17 de setembre de 1986 | 1 d'octubre de 1986 | Nauru Party |
| 6 | Hammer DeRoburt (1922–1992) | 1 d'octubre de 1986 | 12 de desembre de 1986 | independent |
| 7 | Kennan Adeang (1942–2011) | 12 de desembre de 1986 | 22 de desembre de 1986 | Nauru Party |
| 8 | Hammer DeRoburt (1922–1992) | 22 de desembre de 1986 | 17 d'agost de 1989 | independent |
| 9 | Kenas Aroi (1942–1991) | 17 d'agost de 1989 | 12 de desembre de 1989 | independent |
| 10 | Bernard Dowiyogo (1946–2003) | 12 de desembre de 1989 | 22 de novembre de 1995 | Democratic Party |
| 11 | Lagumot Harris (1938–1999) | 22 de novembre de 1995 | 11 de novembre de 1996 | independent |
| 12 | Bernard Dowiyogo (1946–2003) | 11 de novembre de 1996 | 26 de novembre de 1996 | Democratic Party |
| 13 | Kennan Adeang (1942–2011) | 26 de novembre de 1996 | 19 de desembre de 1996 | Democratic Party |
| 14 | Ruben Kun (1942–) | 19 de desembre de 1996 | 13 de febrer de 1997 | independent |
| 15 | Kinza Clodumar (1945–) | 13 de febrer de 1997 | 18 de juny de 1998 | Centre Party |
| 16 | Bernard Dowiyogo (1946–2003) | 18 de juny de 1998 | 27 d'abril de 1999 | Democratic Party |
| 17 | René Harris (1947–2008) | 27 d'abril de 1999 | 20 d'abril de 2000 | independent |
| 18 | Bernard Dowiyogo (1946–2003) | 20 d'abril de 2000 | 30 de març de 2001 | Democratic Party |
| 19 | René Harris (1947–2008) | 30 de març de 2001 | 9 de gener de 2003 | independent |
| 20 | Bernard Dowiyogo (1946–2003) | 9 de gener de 2003 | 17 de gener de 2003 | Democratic Party |
| 21 | René Harris (1947–2008) | 17 de gener de 2003 | 18 de gener de 2003 | independent |
| 22 | Bernard Dowiyogo (1946–2003) | 18 de gener de 2003 | 10 de març de 2003 | Democratic Party |
| 23 | Derog Gioura (1932–2008) | 10 de març de 2003 | 29 de maig de 2003 | independent |
| 24 | Ludwig Scotty (1948–) | 29 de maig de 2003 | 8 d'agost de 2003 | independent |
| 25 | René Harris (1947–2008) | 8 d'agost de 2003 | 22 de juny de 2004 | independent |
| 26 | Ludwig Scotty (1948–) | 22 de juny de 2004 | 19 de desembre de 2007 | independent |
| 27 | Marcus Stephen (1969–) | 19 de desembre de 2007 | 10 de novembre de 2011 | independent |
| 28 | Freddie Pitcher (1967–) | 10 de novembre de 2011 | 15 de novembre de 2011 | independent |
| 29 | Sprent Dabwido (1972–2019) | 15 de novembre de 2011 | 11 de juny de 2013 | independent |
| 30 | Baron Waqa (1959–) | 11 de juny de 2013 | 24 d'agost de 2019 | independent |
| 31 | David Adeang | 24 d'agost de 2019 | 28 d'agost de 2019 | independent |
| 32 | Lionel Aingimea | 28 d'agost de 2019 | | independent |
# Rivergrove

Rivergrove és una població dels Estats Units a l'estat d'Oregon. Segons el cens del 2000 tenia 324 habitants.

## Demografia

Segons el cens del 2000, Rivergrove tenia 324 habitants, 117 habitatges, i 87 famílies. La densitat de població era de 695 habitants per km².
Dels 117 habitatges en un 34,2% hi vivien nens de menys de 18 anys, en un 69,2% hi vivien parelles casades, en un 3,4% dones solteres, i en un 24,8% no eren unitats familiars. En el 18,8% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,18.
Per edats la població es repartia de la següent manera: un 27,5% tenia menys de 18 anys, un 4,3% entre 18 i 24, un 28,7% entre 25 i 44, un 32,4% de 45 a 60 i un 7,1% 65 anys o més.
L'edat mediana era de 39 anys. Per cada 100 dones de 18 o més anys hi havia 102,6 homes.
La renda mediana per habitatge era de 85.000$ i la renda mediana per família de 93.212$. Els homes tenien una renda mediana de 58.125$ mentre que les dones 40.500$. La renda per capita de la població era de 31.546$. Aproximadament el 4,8% de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rivergrove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Rivergrove». American Fact Finder. Oficina del Cens dels Estats Units, 12-01-2010.
# Nová Dedina

Nová Dedina és un poble i municipi d'Eslovàquia que es troba a la regió de Nitra, al sud-oest del país. El 2011 tenia 1.554 habitants.

## Història

La primera menció escrita de la vila es remunta al 1075.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 19 desembre 2021].
* ↑ «Dejiny obce» (en eslovac). Obec Nová Dedina. [Consulta: 19 desembre 2021].
# Olimpiodor (filòsof platonic)

Olimpiodor (grec antic: Ὀλυμπιόδωρος, llatí: Olympiodorus) fou un filòsof platònic grec contemporani d'Isidor de Pelúsion, el qual, en una de les seves cartes, li retreu de no seguir els preceptes de Plató i de portar una vida d'indolència.

## Referències

* ↑ Smith, William (ed.). «5 Olympiodorus». A: Dictionary of Greek and Roman Biography and Mythology. Volum III. Boston: Little, Brown & Comp., 1867, p. 24. ]
# Rafael Riaño Torrecilla

Rafael Riaño Torrecilla (Saragossa, 3 de setembre de 1976) és un futbolista aragonès, que ocupa la posició de defensa.

## Trajectòria

Va començar a destacar a les files del CD Logroñés, amb qui debuta a Segona Divisió a la campanya 98/99. Entre eixa temporada i la següent suma 34 partits amb els riojans. Quan el Logroñés perd la categoria, el 2000, fitxa per l'Albacete Balompié.
A la temporada 02/03 recala al Recreativo de Huelva. El conjunt andalús estava a primera divisió, però el defensa, tot i ser convocat, no arriba a debutar a la màxima categoria. Eixa temporada la finalitzaria a les files del CD Numancia, amb qui també disputa la temporada 03/04, sent suplent a ambdues.
A més a més, ha militat en altres equips més modestos, com ara la Vila Joiosa o la Muela.

## Enllaços externs

* Fitxa del jugador
* Fitxa del jugador
# Pont de Xerallo

El Pont de Xerallo és un pont del terme municipal de Sarroca de Bellera, en territori del poble de Xerallo, damunt del riu Bòssia.
Fou construït perquè la carretera L-521 passés per damunt del riu Bòssia, i està situat en el punt quilomètric 2,4 d'aquesta carretera, entre Sarroca de Bellera i Xerallo.

## Enllaços externs

* Institut Cartogràfic de Catalunya
# Província de Catanzaro

La província de Catanzaro és una província que forma part de la regió de Calàbria a Itàlia. La seva capital és Catanzaro.
Limita a l'oest amb el mar Tirrè, al nord de la província de Cosenza, al nord-est amb la província de Crotona, a l'est amb el mar Jònic, al sud amb la ciutat metropolitana de Reggio de Calàbria i el sud-oest amb la província de Vibo Valentia.
Té una àrea de 2.415,45 km², i una població total de 362.394 hab. (2016). Hi ha 80 municipis a la província.

## Referències

* ↑ Arxivat 2018-12-16 a Wayback Machine. Dades ISTAT

## Enllaços externs

* Provincia di Catanzaro homepage (italià)
# Morrisonville (Nova York)

Morrisonville és una concentració de població designada pel cens dels Estats Units a l'estat de Nova York. Segons el cens del 2000 tenia 1.702 habitants.

## Demografia

Segons el cens del 2000, Morrisonville tenia 1.702 habitants, 648 habitatges, i 463 famílies. La densitat de població era de 253,7 habitants/km².
Dels 648 habitatges en un 35,3% hi vivien nens de menys de 18 anys, en un 56,3% hi vivien parelles casades, en un 10,5% dones solteres, i en un 28,4% no eren unitats familiars. En el 21,5% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,01.
Per edats la població es repartia de la següent manera: un 26,4% tenia menys de 18 anys, un 7,8% entre 18 i 24, un 28,8% entre 25 i 44, un 23,9% de 45 a 60 i un 13% 65 anys o més.
L'edat mediana era de 38 anys. Per cada 100 dones de 18 o més anys hi havia 90,1 homes.
La renda mediana per habitatge era de 48.409 $ i la renda mediana per família de 53.550 $. Els homes tenien una renda mediana de 34.167 $ mentre que les dones 25.368 $. La renda per capita de la població era de 18.225 $. Entorn del 12,8% de les famílies i el 15,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Morrisonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Morrisonville». American Fact Finder. Oficina del Cens dels Estats Units, 12-01-2010.
# Riverisme

El riverisme (en castellà, riverismo) fou un corrent del Partit Colorado de l'Uruguai que buscava continuar el moviment fundat per Fructuoso Rivera. El partit havia estat modificat per la reforma del batllisme. S'oposava a la postura estatista d'aquest últim corrent, aspirant a un partit més vinculat amb el liberalisme clàssic. El seu principal dirigent va ser Pedro Manini Ríos, autor del periòdic La Mañana. El seu nom oficial va ser Partido Colorado Independiente Don Fructuoso Rivera.

## Història

El riverisme va sorgir de la crisi de juliol de 1913, en la qual el senat es va dividir en col·legialistes i en anticol·legialistes, passant a representar el sector més conservador del Partit Colorado. Els riveristes eren partidaris d'un executiu unipersonal "que realment governés" i oposats al model d'executiu col·legiat del batllista Feliciano Viera. També s'oposaven al model d'Estat interventor i nacionalitzador, que els riveristes van arribar a catalogar, despectivament, de socialista.
El riverisme va votar en contra del govern col·legiat el 1917 i es va mostrar favorable a la dictadura de l'argentí José Félix Uriburu el 1930, la qual va recomanar prendre com a model. Davant la crisi econòmica de 1930, el riverisme va donar suport a la dictarura de Gabriel Terra Leivas, culpant de molts mals a la Constitució de 1918 impulsada pel batllisme.
Entre les seves figures més destacades cal esmentar a Pedro Manini Ríos, Domingo Bordaberry, Carlos Manini Ríos, Carlos Végh Garzón i Sofía Álvarez Vignoli.

## Actualitat

Si bé avui aquest sector no existeix, alguns analistes polítics consideren al batllisme modern, i especialment al sanguinettisme, com una versió moderna del riverisme. Els intents de privatització portats a terme pel Partit Colorado, contrasten amb les nacionalitzacions que van caracteritzar al primer batllisme. Així mateix, la minimització de la matança d'indígenes de l'ètnia charrúa, la indiferència o negació de les cartes a Francisco Ramírez i l'homenatge a Fructuoso Rivera, semblarien donar suport a aquesta tesi.
El 1989 el president Julio María Sanguinetti Coirolo va prohibir que el vol des de París amb les restes de Juan Manuel de Rosas aterrés a Montevideo. L'avió hagué de dirigir-se a Rosario, des d'on les restes van ser traslladats a Buenos Aires. Durant la Guerra Gran, Juan Manuel de Rosas va donar suport al govern del Partit Nacional liderat per Manuel Oribe.

## Referències

* ↑ (castellà) Noves agrupacions polítiques a Kalipedia.com Arxivat 2013-05-14 a Wayback Machine.
* ↑ (castellà) Article del periòdic uruguaià La República: Acusan a Sanguinetti y Marta Canessa por apología del genocidio de charrúas
* ↑ (castellà) Institut Nacional d'Investigacions Històriques Juan Manuel de Rosas Arxivat 2008-08-23 a Wayback Machine.
* ↑ (castellà) Los imperdonables no piden perdón - Editorial - 1 de novembre de 2005

## Enllaços externs

* Bitacora.com.uy: El silencioso retorno del riverismo (castellà)
# Olimpiodor

Olimpiodor és el nom dels següents personatges:
* Olimpiodor de Tebes, escriptor i historiador grecoegipci del segle v
* Olimpiodor el Vell, filòsof peripatètic grec del segle v
* Olimpiodor el Jove, filòsof neoplatònic grec del segle vi
* Olimpiodor d'Atenes, general i home d'estat atenenc del segle iii aC
* Olimpiodor, filòsof platònic del segle v
* Olimpiodor, filòsof aristotèlic grec del segle vi
* Olimpiodor Diaca, religiós grec del segle vi
* Olimpiodor, fill de Lampó, militar atenenc del segle v aC
# Obermorschwiller

Obermorschwiller (en alsacià Owermorschwíller) és un municipi francès, situat a la regió del Gran Est, al departament de l'Alt Rin. L'any 1999 tenia 424 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 233 | 251 | 251 | 277 | 368 | 424 |

## Administració

Llista d'alcaldes :
| Període | Identitat | Partit |
| 2001- | Georges Riss | |

## Galeria

* Alcaldia
# Simfonia núm. 5 (Dvořák)

La Simfonia número 5 d'Antonín Dvořák en fa major, op. 76, va ser escrita del 15 de juny al 23 de juliol de 1875. Fou la tercera simfonia publicada en vida del compositor, de manera que antigament era coneguda com la tercera i amb el número d'opus 24. Va ser revisada l'any 1887, abans d'entregar-la per la seva publicació el 1888. Es va estrenar a Praga el 25 de març de 1879 sota la direcció d'Adolf Cech i dedicada a Hans von Bülow.

## Moviments

* Allegro ma non troppo
* Andante con moto
* Scherzo
* Allegro molto

## Referències

* 1 2 «http://www.historiadelasinfonia.es/historia-2/siglo-xix/dvorak/». Arxivat de l'original el 17 de juliol 2019. [Consulta: 17 juliol 2019].
* ↑ «http://www.hagaselamusica.com/clasica-y-opera/obras-maestras/sinfonia-numero-5-de-antonin-dvorak/». Arxivat de l'original el 17 de juliol 2019. [Consulta: 17 juliol 2019].
* ↑ «https://caminodemusica.com/dvorak/dvorak-sinfonia-n-%C2%BA-5-orquesta-rtve-jose-miguel-rodilla?cn-reloaded=1». [Consulta: 17 juliol 2019].
# Quintana de la Closella

La Quintana de la Closella és una quintana, camps de conreu al costat mateix d'una masia, del terme municipal de Castellcir, a la comarca del Moianès. Pertany a l'enclavament de la Vall de Marfà.
És a migdia de la masia de la Closella i de la Solella de la Closella i al nord-oest de la Baga de la Closella, al nord-est de les Roques de Sant Llogari i a llevant del Bosc Mitger

## Enllaços externs

* La Quintana de la Closella en el seu entorn, a l'Institut Cartogràfic de Catalunya